Foto: FAH

DANAS u 7 sati policijski službenici Policijske uprave zadarske, na temelju Rješenja o zabrani javnog okupljanja, prekinuli su javno okupljanje kod spomenika u Srbu. Javno okupljanje prijavljeno je početkom srpnja, a trebalo se održavati od 8. srpnja do 1. kolovoza. S obzirom da je, na temelju Zakona o javnom okupljanju, donijeto rješenje o njegovom prekidu, organizatoru je jučer u subotu ujutro ono i uručeno.



S obzirom da organizator i sudionici nisu prekinuli javno okupljanje, jutros u 7 sati, policijski službenici, sukladno svojim ovlastima, prekinuli su javno okupljanje.

Prema policijskom izvješću, u službene prostorije policije privedeno je osam osoba u dobi od 35 od 60 godina, od koji je njih šest pružalo pasivni otpor. Nad njima je u tijeku kriminalističko istraživanje zbog sumnje u počinjenje prekršaja iz Zakona o javnom okupljanju i Zakona o prekršajima protiv javnog reda i mira.

Kako je sve to izgledalo možete pogledati u nastavku.